Obama, Buš i Klinton obeležavaju 11. septembar 
Dvojica bivših i sadašnji predsednik prisećaju se herojskih dela viđenih pre deset godina
Bivši američki predsednici  i  nalaze se u Šenksvilu u Pensilvaniji povodom ceremonije otkrivanja spomenika žrtvama na letu broj 93 kompanije "Junajted Erlajns", koji se srušio na poljani 11. septembra 2001. godine. Spomenik je napravljen od belog kamena i predstavlja sećanje na otpor koji su putnici i posada na tom letu pružili otmičarima i doveli do rušenja letelice. Predsednik Buš je rekao da je odluka putnika da se suprotstave otmičarima inspirisala "duh služenja otadžbini" kod drugih Amerikancima posle napada i nazvao je "prvom kontraofanzivom u ratu protiv terorizma". Predsednik Klinton se zahvalio Bušu i današnjoj američkoj administraciji zato što su zaštitili zemlju od drugih napada. On je takođe hvalio 40 putnika i članova posade zbog onoga što su učinili, jednostavno rekavši: "Učinili su pravu stvar". Ceremoniji je prisustvovao i potpredsednik U Vašingtonu, američki predsednik  obeležio je 10. godišnjicu terorističkih napada 11. septembra odajući priznanje spasilačkim ekipama, vojsci i hiljadama ljudi koji su izgubili život. Tokom svog redovnog subotnjeg obraćanja naciji, Obama je govorio o herojskim delima viđenim pre deset godina kako u Njujorku, gde su nekad stajale Kule bliznakinje Svetskog trgovinskog centra, tako i u Pentagonu, u Vašingtonu, ali i na letu broj 93 kompanije "Junajted Erlajns", koji su putnici srušili u blizini Šenksvila u Pensilvaniji. Američki predsednik je rekao da su SAD poslednjih godina uzvratile al-Kaidi, eliminisale njihove lidere, među kojima i vrhovnog vođu i čoveka odgovornog za napade,  koga su američki specijalci ubili u 2. maja. Ranije danas,  koji je bio na najvišem državnom položaju u vreme terorističkih napada, prisustvovao je privatnoj ceremoniji polaganja venca u Pentagonu, kojom se obeležava sutrašnja godišnjica. Pored njega, tu je bio i bivši sekretar za odbranu u njegovoj administraciji Donald Ramsfeld.